GiliGold/VAD_KnessetCorpus huggingface dataset:
יערה למברגר: זה גם כדי לתת איזה שהיא רעננות במועצה, שלפחות נציגי הציבור וחברי האקדמיה יתחלפו.
יערה למברגר: : ההגבלה קיימת כרגע.
יערה למברגר: הסעיף אומר שיש שלוש שנים, אפשר למנות---
מיכאל איתן: לא, זה לא הגבלה.
יערה למברגר: גם בעניין הזה, אנחנו עובדים פה בצורה שונה מוועדות אחרות, יש איזה שהוא מודל מסוים.
יערה למברגר: אם זה בסדר בעיני הוועדה באופן עקרוני, אני יכולה לשלוח לך, או אני יכולה להקריא עכשיו דוגמאות.
יערה למברגר: גם בחוק דרוזים, אם אני לא טועה, שאתה עבדת לפיו, יש סעיף כזה.
יערה למברגר: : בחוק הדרוזים, הסעיף שאומר 'ואולם חבר המועצה שהתמנה לפי הוראות סעיף 5(א)(6) (8) ו-(9)' -שאני מניח שלזה את מתייחסת- 'יכול שימונה מחדש לתקופה אחת נוספת וניתן למנותו שוב לאחר הפסקה של שלוש שנים רצופות לפחות'.
יערה למברגר: זאת אומרת שההגבלה הזאת היא לגבי האנשים הספציפיים האלה, זה תקופה אחת ונדרשת בעצם שלוש שנים הפסקה כדי למנות אותו שוב.
מיכאל איתן: זה אחרי שהוא כבר היה שתי קדנציות.
מיכאל איתן: חבל על הזמן, בואו נתקדם.
מיכאל איתן: : נכון.
מיכאל איתן: השאלה אם הוועדה רוצה לשנות מה שכרגע קראנו.
מיכאל איתן: לא כרגע.
מיכאל איתן: מה זה משנה לי עכשיו לקריאה ראשונה?
מיכאל איתן: אחר כך נכין את זה.
מיכאל איתן: אנחנו שבוע לפני תום הכנסת, בשבוע הבא אנחנו נביא את זה, בואו נהיה ריאליים.
מיכאל איתן: אם אתם רוצים להגיד שוויתרנו כבר ומרימים ידיים, אז אפשר לשבת כעת לדון שעה על כל סעיף.
יערה למברגר: אני מעלה את ההערות, כדי שנדע מה---
מיכאל נודלמן: אבל המטרה היתה קריאה ראשונה.
מיכאל איתן: כן, נשב עוד הרבה על זה.
מיכאל איתן: יהיה לנו מה לעשות כל החורף.
מיכאל איתן: : סעיף 13 'פקיעת כהונה' 'חבר המועצה יחדל לכהן לפני תום כהונתו באחד מאלה: (1) התפטר במסירת כתב התפטרות לשר; (2) הורשע בעבירה שמפאת מהותה, חומרתה ונסיבותיה, אין הוא ראוי לשמש כחבר מועצה; (3) חדל להיות עובד המשרד הממשלתי או הגוף שאותו הוא מייצג במועצה.
מיכאל איתן: ' כאן יש הערה בנושא של השעיה מכהונה בסעיפים אחרים, בחוקים אחרים, גם בחוק מורשת יהודי בוכרה וגם במורשת יהודי לוב.
מיכאל איתן: המדובר ברגע שהוגש כתב אישום נגד אותו---
מיכאל איתן: אז תעתיקו, בסדר.
שלמה מולה: בהחלט.
שלמה מולה: : בסדר.
שלמה מולה: ההסדר הוא שברגע שיש כתב אישום בשל עבירה כזאת, אז השר רשאי להשעות אותו מכהונה עד לסיום ההליך.
שלמה מולה: מאה אחוז.
שלמה מולה: : זה יוסף.
מיכאל איתן: מה קורה אם גם נגד השר יש כתב אישום?
מיכאל איתן: : סעיף 14: 'העברה מכהונה'.
מיכאל איתן: 'השר רשאי, לאחר שנועץ ביושב ראש המועצה להעביר חבר המועצה מכהונתו, לפני תום תקופת כהונתו, אם נבצר ממנו, דרך קבע, למלא את תפקידו'.
מיכאל איתן: כאן יש גם בדרך כלל סעיף של היעדרות.
מיכאל איתן: זאת אומרת, דווקא בגלל שיש יותר פגישות של המועצה, כפי שהוועדה החליטה, אז אולי צריך להכניס את הסעיף הנוסף הזה, שזה היעדרות מסוימת מ...
מיכאל איתן: בחוק אחר, לדוגמה, זה 'נעדר משלוש ישיבות רצופות, או מארבע ישיבות בתוך שנה של המועצה' ואז השר רשאי, לאחר שנועץ ביושב ראש המועצה, להעביר חבר המועצה מכהונתו גם עקב היעדרות.
שלמה מולה: מכל סיבה?
שלמה מולה: אם יש לו סיבות להיעדרות, אולי הוא יכול להביא--- : יש את זה בחוקים אחרים, בחוק הרשויות, בחוק העיריות, בחוק העמותות.
יערה למברגר: זה רק כדי שאם בן אדם במשך שנה שלמה לא מגיע בכלל לישיבות המועצה, יש מועצות שיש איתן בעיות--- : יהיו פה כללים של גופים סטטוטוריים, לא סתם להחליט שהוא רוצה לפטר אותו וזהו.
יערה למברגר: : השאלה אם הוועדה מעוניינת או לא מעוניינת.
שלמה מולה: הישיבות במועצה זה כמעט חצי שנה, יותר מחצי שנה.
מיכאל איתן: מאחר ולפי הנוסח המקורי זה פעמיים, ונגיד שעכשיו זה יהיה ארבע פעמים בשנה, אז לפעמים יכול להיות מקרה ששלוש פעמים בן אדם לא הגיע, אבל ארבע.
מיכאל איתן: ..
מיכאל איתן: וגם אז, דרך אגב, לא חייבים אוטומטית להעיף אותו.
מיכאל איתן: : בוודאי, קודם כל הוא רשאי, ואחרי התייעצות עם יושב ראש המועצה.
מיכאל איתן: אז הוא יכול לבוא ולהסביר, 'הייתי במילואים, בדיוק באותן התקופות הייתי במילואים'.
מיכאל איתן: : אני מניח שזאת לא הכוונה.
יערה למברגר: הכוונה לתת סמכות שתהיה אפשרות, במקרים שבהם זה לא המקרה הזה, אלא מקרים שכבר היו לנו.
יערה למברגר: אחת הדוגמאות, על מועצות אחרות שלא תפקדו בגלל שחברי המועצה לא הגיעו.
שלמה מולה: בעניין הזה אנחנו נצטרך לסמוך על השר.
שלמה מולה: : אז הוועדה מקבלת את התוספת.
מיכאל איתן: בינתיים תשאיר את זה ככה.
מיכאל נודלמן: : להשאיר ככה או להוסיף את עילת ההיעדרות?
מיכאל נודלמן: כי כרגע אין עילת היעדרות בהצעת החוק.
מיכאל איתן: אבל כתוב 'נבצר דרך קבע', עילת ההיעדרות כאילו נכנסת בתוך העניין הזה של 'דרך קבע'.
מיכאל איתן: אתה רוצה להוסיף, תוסיף את עילת ההיעדרות ואחר כך אנחנו עוד פעם נקיים על זה דיון יותר מדוקדק.
מיכאל איתן: : סעיף 15: 'תוקף פעולות - 'קיומה של המועצה, סמכויותיה ותוקף החלטותיה לא ייפגעו מחמת שנתפנה מקום של חבר מחבריה, או מחבת ליקוי במינויו או בהמשך כהונתו, ובלבד שרוב חברי המועצה מכהנים כדין'.
מיכאל איתן: זה גם מחוק אחר.
מיכאל איתן: סעיף 16: 'ראש המרכז - (א) 'המועצה, באישור השר, תמנה את ראש המרכז.
מיכאל איתן: לראש המרכז ימונה אדם שהוא בעל מעמד בשדה ההשכלה הגבוה'.
מיכאל איתן: לנושא הזה, לפחות בדיונים אחרים, יש הערות?
שלמה מולה: מה זה שדה השכלה גבוהה, למשל?
יערה למברגר: אני חושבת שאולי כדאי לנסח את זה מחדש.
יערה למברגר: אפשר להגיד, אם חבר הכנסת איתן רוצה להתקדם, שבהמשך הוועדה תעבוד על ניסוח--- : אבל אי אפשר הכל לעשות אחר כך.
יערה למברגר: אנחנו נמצאים בקריאה ראשונה וחלק מהדברים צריך לקבל את ההחלטות.
מיכאל איתן: אבל יש עוד שלוש קריאות, אחרת לא יהיה לך את החוק.
מיכאל איתן: לא תספיק.
מיכאל איתן: אם היום לא תגמור את זה, אם לא תגיע היום עד הסעיף האחרון, אין.
מיכאל נודלמן: הכל אי אפשר בקריאה שנייה ושלישית, גם עכשיו צריכים קצת לעבוד.
מיכאל איתן: אבל מצד שני, אם אנחנו לא נגמור עד סעיף 39, תעשה עוד ישיבה השבוע?
דנה גורדון: מחר אפשר בעשר לקבוע המשך דיון.
מיכאל איתן: בסדר, אז נתקדם.
מיכאל איתן: אז אנחנו חייבים להגיע היום לפחות עד 25.
מיכאל נודלמן: מחר יהיה דיון ואחרי זה נעשה את כל העבודה.
מיכאל נודלמן: : זאת אומרת, הנושא של המעמד בשדה ההשכלה הגבוהה, אז אל"ף הביטוי באמת לא ברור ובי"ת, האם באמת ראש המרכז צריך להיות מישהו במעמד...
מיכאל נודלמן: אני יודע שהנושא הזה עלה בדיוני ועדה לגבי חוק הדרוזים.
מיכאל נודלמן: אני לא זוכר איך זה בסוף נגמר.
מיכאל נודלמן: את יודעת אולי?
מיכאל נודלמן: הנושא הזה עלה כשדובר על מנהל.
יערה למברגר: זה לא מקובל בדרך כלל בחקיקה אחרת.
יערה למברגר: גם פה מדובר שיהיה מכון אקדמי, מכון למחקר, שם זה אולי יותר מתאים, ועדה מדעית.
יערה למברגר: : לא, במורשת יהדות בוכרה, לשאלתך, חבר הכנסת איתן, 'המועצה באישור השר תמנה מנהל כללי לרשות', לא נקבע לו---
מיכאל איתן: אז אותו דבר יהיה פה.
יערה למברגר: אני לא מכירה הגדרה דומה בחוקים המקבילים.
מיכאל איתן: אז למה אנחנו צריכים את זה?
שלמה מולה: אני מציע שתעשה את זה ככה, 'המועצה, באישור השר, תמנה את ראש המרכז'.
שלמה מולה: : נמחק.
שלמה מולה: זאת היתה ההערה.
שלמה מולה: (ב) 'ראש המרכז ימונה לתקופה של שלוש שנים ואפשר לשוב ולמנותו מחדש, באישור השר, לשתי תקופות כהונה רצופות נוספות וכן למנותו שוב לאחר הפסקה של שלוש שנים רצופות לפחות'.
שלמה מולה: כמו הסעיף הקודם.
מיכאל איתן: אל תפתח.
מיכאל איתן: זה אותו דבר כמו שם, מה שנעשה שם, נעשה גם פה.
מיכאל איתן: גם שם היה לנו בחברי מועצה, כשנדון בכל העניין הזה, נטפל בזה גם כן.
מיכאל איתן: : בסדר.
מיכאל איתן: סעיף 17, 'תפקידי ראש המרכז'.
מיכאל איתן: 'תפקידי ראש המרכז: (1) ניהול המרכז – המכון והארכיון; (2) יישום החלטות המועצה; (3) הכנת תכנית העבודה השנתית והתקציב השנתי והבאתם לאישור המועצה; (4) דיווח למועצה על פעילות המרכז – המכון והארכיון'.
מיכאל איתן: סעיף 18: 'תנאי העסקתו של ראש המרכז ופקיעת כהונתו' '(א) המועצה, באישור השר ובהתייעצות עם שר האוצר, תקבע את שכרו ואת תנאי העסקתו של ראש המרכז'.
מיכאל איתן: (ב) 'ראש המרכז יחדל לכהן לפני תום כהונתו באחד מאלה: (1) התפטר במסירת כתב התפטרות לשר ויושב ראש המועצה; (2) המועצה החליטה על הפסקת כהונתו ברוב של שני שלישים לפחות מכלל חבריה; (3) הורשע, או הוגש נגדו כתב אישום בשל עבירה שמפאת מהותה, חומרתה ונסיבותיה אינו ראוי לשמש כראש המרכז'.
מיכאל איתן: אותה הערה כאן.
מיכאל איתן: כאן אין הפרדה בין הרשעה להגשת כתב אישום וההערה היא שצריך שתהיה הפרדה.
מיכאל איתן: יש הבדל בין הרשעה, לבין הגשת כתב אישום שהיא לכאורה אמורה להוביל להשעיה בשיקול דעת, כפי שקיים גם בחוקים אחרים.
יערה למברגר: במקביל לחבר המועצה.
מיכאל איתן: כן, אבל כאן חסר לך, ב-(3) זה צריך להיות, בסיפא, 'והמועצה החליטה על כך ברוב חבריה'.
מיכאל איתן: : זאת שאלה.
מיכאל איתן: כרגע לפי הנוסח מספיק שהוא---
מיכאל איתן: אבל אף אחד לא יידע לעשות את זה.
מיכאל איתן: : אם הוא הורשע?
מיכאל איתן: אם הוא הורשע, כן, אבל אם זה כתב אישום, 'בשל עבירה שמפאת מהותה, חומרתה ונסיבותיה, אין הוא ראוי לשמש'.
מיכאל איתן: הוא יגיד 'נכון, הגישו נגדי על מס הכנסה, העלמתי מס', מי יחליט אם כן או לא?
מיכאל איתן: ראש המועצה ברוב חבריה צריכה להחליט.
מיכאל איתן: : חבר הכנסת, אני אסביר.
מיכאל איתן: בחוקים האחרים, כשנקלע כזה סעיף, הסעיף אומר ככה 'הוגש כתב אישום נגד המנהל הכללי בשל עבירה שמפאת מהותה, חומרתה ונסיבותיה אין הוא ראוי לשמש עוד, רשאי השר להשעותו מכהונתו עד לסיום ההליכים'.
יערה למברגר: זה הסעיף לגבי השעיה.
יערה למברגר: : זה הסעיף לגבי השעיה, פשוט צריך להוסיף.
מיכאל איתן: זה מה שחסר לי.
מיכאל איתן: : צריך הפרדה בין הרשעה לכתב אישום ובנושא כתב אישום, לאמץ את ההסדר שקיים בחוקים אחרים.
מיכאל איתן: כן, נכון.
מיכאל איתן: בהרשעה כבר בית המשפט קבע שיש קלון או אין קלון, ואת זה אנחנו יכולים לכתוב.
מיכאל איתן: : כן.
מיכאל איתן: לטעמי, תשקלו אם אפשר להחליף את 'רשאי השר', ל'שהחליטה המועצה', אבל שני הנוסחים טובים.
מיכאל איתן: אבל עכשיו אל תחשבו על זה אפילו.
מיכאל איתן: זה סתם יצא לי.
מיכאל איתן: : סעיף 19 'מבקר פנימי' 'למרכז ימונה מבקר פנימי, אשר יפעל בהתאם להוראות חוק הביקורת הפנימית, תשנ"ב-1992.
מיכאל איתן: המבקר הפנימי יגיש למועצה דין וחשבון על ממצאיו'.
מיכאל איתן: יפה מאוד.
מיכאל נודלמן: : סימן ב': המכון.
מיכאל נודלמן: סעיף 20, 'הקמת המכון'.
מיכאל נודלמן: 'המרכז יקים מכון למחקר, המכון יפעל להעמקת הידע ולהעשרתו בכל הקשור להיסטוריה, לדברי הימים ולתרבות של יהדות אתיופיה'.
מיכאל נודלמן: סעיף 21 'פעילות', 'המכון יקיים פעילויות אקדמאיות לקידום מטרות חוק זה, לרבות לקבוצות מחקר, סמינרי מחקר, הרצאות פומביות וכנסים בהשתתפות חוקרים'.
מיכאל נודלמן: סעיף 22 'ספריה', 'המכון יקיים ויפעיל ספריית מחקר ועיון שתתמחה בתחומים האמורים בסעיף 20'.
מיכאל נודלמן: סעיף 23 'פרסומים', 'המכון יפרסם מחקר בתחומי פעילותו'.
מיכאל נודלמן: סעיף 24 'הוועדה המדעית' – '(א) המועצה, בהתייעצות עם ראש המרכז, תמנה ועדה מדעית שתורכב משבעה חברים, שהם בעלי מעמד בתחומי המחקר וההוראה במוסדות מוכרים בארץ, ומשני נציגים של האקדמיה הלאומית הישראלית למדעים'.
יערה למברגר: השאלה אם לעניין חברי הוועדה המדעית, לא כדאי להוסיף התייעצות עם המועצה להשכלה גבוהה.
מיכאל איתן: למה?
מיכאל איתן: המלה 'נציגים' היא לא הכי טובה, כי הם לא בהכרח נציגים של האקדמיה.
מיכאל איתן: הם כאילו מומלצים על ידי האקדמיה הלאומית למדעים, הם לא בהכרח מייצגים את האקדמיה.
יערה למברגר: אני לא מדברת על ה--- : את מדברת לעניין חברי הוועדה שהם בעלי מעמד במוסדות מוכרים?
יערה למברגר: בדיוק.
יערה למברגר: אני לא מדברת על האקדמיה הלאומית למדעים, אני מדברת על חברי הוועדה שהם בעלי מעמד במוסדות מוכרים, ככה מקובל.
יערה למברגר: : כן, אני רוצה לומר שגם בחוק המרכז למורשת הדרוזים שקיים, נאמר בסוף הסעיף הזה ש'לעניין חברי הוועדה המדעית, שהם בעלי מעמד במוסדות מוכרים כאמור, יהיה המינוי בהתייעצות עם המועצה להשכלה גבוהה'.
יערה למברגר: שאלה שהוועדה צריכה להחליט בה.
יערה למברגר: וגם בכלל במינויים שאנחנו עושים גם למועצה באופן כללי כשממנים אנשים מתוך מוסדות אקדמיים מוכרים, המועצה להשכלה גבוהה מבקשת בדרך כלל התייעצות.
מיכאל איתן: עוד פעם, זו הערה כללית, אבל כדאי שתעשו את ההבחנה במחלקת החקיקה של משרד המשפטים.
מיכאל איתן: יש מצבים שבהם גופים שולחים נציגים מטעמם לכהן במוסדות אחרים.
מיכאל איתן: זה לא המצב.
מיכאל איתן: המצב כאן ששני החברים האלה, שהאקדמיה תמליץ עליהם, הם בעצם לא נציגים, הם מומלצים.
יערה למברגר: אני לא מדברת על נציגים של האקדמיה.
יערה למברגר: אני חושבת שיש פה איזה בלבול.
מיכאל נודלמן: הם מדברים על החמישה האחרים, לא על שני הנציגים.
מיכאל נודלמן: השניים זה מובן שזה מהאקדמיה.
יערה למברגר: אני מדברת באופן כללי על הוועדה המדעית שיהיו בה שבעה חברים שבהם בעלי מעמד בתחום המחקר וההוראה במוסדות מוכרים בארץ.
יערה למברגר: גם לעניין מינויים במועצות של נציגי אקדמיה, שהם לא נציגים של אקדמיה, אלא הם אנשי אקדמיה, מה שנקרא, מקובל לכתוב התייעצות עם המועצה להשכלה גבוהה.
מיכאל איתן: יש לי כאן עוד בעיה, אנחנו צריכים להיות עכשיו גם במציאות.
מיכאל איתן: מתוך ה-7 האלה, אנחנו עלולים למצוא את עצמנו כמעט בלי אף נציג של עולי אתיופיה.
מיכאל איתן: אלה הגדרות קשות מאוד.
שלמה מולה: זה לא אומר שלא נמצא, אבל צריך---
יערה למברגר: האם אתם רוצים שהגוף הזה יהיה גוף בעל מעמד בתחום האקדמי, בשדה האקדמי?
יערה למברגר: ואני חושבת שיש אינטרס פה לוועדה---
מיכאל נודלמן: הם צריכים לעשות מחקר.
מיכאל איתן: את יודעת כמה שנים לוקח עד שבן אדם יהיה בעל מעמד בתחום האקדמי?
יערה למברגר: לא, אבל גם שהוועדה הזאת שאתה מקים והפרסומים שלה, יהיה להם משקל.
מיכאל נודלמן: חבר הכנסת איתן, הם צריכים להיות חוקרים.
מזור בהיינה: מה ההנחה שלך, שאין אנשים כאלה?
יערה למברגר: לא, ההנחה שלי שאם רוצים שלוועדה יהיה---
מזור בהיינה: לא, אבל שיהיה מצוין פה.
מיכאל נודלמן: במדע אין שום דבר, יש רק מה שיש פה.
מיכאל נודלמן: זה לא נציגים, זה חוקרים.
מיכאל איתן: במדע יש מה שיש פה, אתה צודק, אבל אתה מתייחס למדע לא לפי מה שיש פה, אלא לפי התעודות.
מיכאל איתן: אתה רוצה עכשיו תעודות, תעודות זה לא בראש, תעודות זה בא ממקום אחר.
מיכאל איתן: יכול להיות בתרבות מסוימת שאדם שלא הלך ללמוד, יש לו בראש פי אלף יותר מאשר אחד עם תעודה, ואנחנו נמצאים פה בבעיה תרבותית.
מיכאל איתן: אנחנו רוצים למצוא מי המוחות הכי טובים שיכולים לעזור בהקמת המרכז.
מיכאל איתן: אני יכול להביא לך פרופסור עם מאה שנות לימוד ואני יכול להביא לך בן אדם מהעדה, שלא למד באוניברסיטה, אבל הוא למד מהחיים והוא עבר את כל החוויות מאז שהוא נולד ומההורים וכמה דורות, והוא יכול לתרום יותר.
מיכאל איתן: אין לו תעודה, מה אני אעשה?
מיכאל נודלמן: אני הבנתי שזה 7 מדענים חוקרים, זה לא מי שהקים.
יערה למברגר: זה לא המועצה.
מיכאל איתן: מה זה החוקרים האלה?
מיכאל איתן: אני לא צריך את כל המכון, שיחקרו באוניברסיטה.
יערה למברגר: מה המטרה בהקמת הוועדה המדעית הזאת?
יערה למברגר: הוועדה פה צריכה לחשוב למה מקימים ועדה מדעית.
יערה למברגר: לא בכל תאגיד סטטוטורי של מורשת מקימים ועדה מדעית.
יערה למברגר: למה רוצים?
יערה למברגר: אני הבנתי שרוצים שהוועדה המדעית הזאת תהיה גוף חוקר.
אמרה אקלום: אבל אני לא מוכן לשמוע את ההנחות שלך.
אמרה אקלום: גם בוועדה מדעית יש אנשים היום בתוך הקהילה, למרות ההנחות שלך, הם מסוגלים להיות במקום הזה ולענות על זה.
יערה למברגר: אני לא אמרתי את זה.
מיכאל איתן: אתם קובעים תנאי סף פה שלא יהיה אף נציג של העדה.
מיכאל נודלמן: יש מועצה שצריכה למנות.
יערה למברגר: המועצה צריכה לבחור.
יערה למברגר: המועצה, בהתייעצות עם ראש המרכז.
יערה למברגר: המועצה, שבה נתנו איזונים פנימיים ונתנו ייצוג, היא זו שבוחרת.
מיכאל נודלמן: מה, אנחנו רוצים עכשיו בלי מועצה למנות פה מי יהיה ואיפה?
מזור בהיינה: אנחנו לא אומרים מי יהיה, אבל אחוז, שני אחוזים, שיהיה---
מיכאל איתן: שיהיו ביניהם אנשים מתוך העדה, זה לא יכול להיות.
מיכאל איתן: אי אפשר, חבר הכנסת נודלמן, מה?
מיכאל איתן: הם יעשו, ישלחו משלחת לאתיופיה, הוועדה הזאת תיסע לאתיופיה לראות מה קורה שם?
מיכאל איתן: מה?
מזור בהיינה: אני אומר, בשביל להרגיע את העניין, זה לא מחייב, אבל במידה ויש אנשים שיש להם את היכולת לדבר הזה, לשלב אותם.
מיכאל נודלמן: אתה לא יכול לכתוב בחוק, 'במידה ש...'.
מיכאל איתן: נכון, זה אי אפשר.
מיכאל נודלמן: או כותבים כך, או כותבים שמי שמתאים, יהיה שם.
מיכאל נודלמן: אם הוא מתאים, הוא יהיה שם, אם הוא לא מתאים, הוא לא יהיה.
אמרה אקלום: מי מבין יותר ממני, חוקר באוניברסיטה, על הקהילה?
אמרה אקלום: גם אם זה כלים מחקריים, יש פה בוגרי אוניברסיטה, בוגרי אקדמיה, יש הרבה דוקטורנטים, כאלה שסיימו, אז למה שהם לא יישבו במועצה הזאת?
מזור בהיינה: אולי יש בעיה בגודל של הוועדה, אז נעשה 9.
מיכאל נודלמן: חברים, אני כל החיים עבדתי באקדמיה, אני יודע מה זה.
מיכאל נודלמן: מי שיותר טוב, מי שיודע יותר טוב, מי שמכיר יותר טוב, הוא שם.
אמרה אקלום: זה לא רלוונטי לתחום הזה, שאנחנו מדברים עליו.
מיכאל נודלמן: אבל אם אחרים יהיו יותר טובים?
מיכאל איתן: יש לי שאלה אליך.
מיכאל איתן: אני אקרא בקול רם, בסדר?
מיכאל איתן: בשביל מה צריכים את המכון הזה?
מיכאל נודלמן: מה ששם כתוב זה בסדר.
מיכאל איתן: רגע.
מיכאל איתן: 'המרכז יקים מכון למחקר'.
מיכאל איתן: מה המכון הזה יעשה?
מיכאל איתן: 'להעמקת הידע ולהעשרתו בכל הקשור להיסטוריה, לדברי הימים ולתרבות של יהדות אתיופיה'.
מיכאל איתן: אז הם לא מבינים בתרבות שלהם?
מיכאל איתן: אני צריך להביא אחד שקיבל תעודה מהפרופסור?
מיכאל איתן: מה קרה?
מיכאל איתן: אני לא מבין.
יערה למברגר: בתוך המכון, מה תפקידי הוועדה המדעית?
מיכאל נודלמן: אם הם יודעים, הם יהיו.
מיכאל נודלמן: אם אני לא יודע, ואני אקדמאי, אני לא אהיה שם.
מיכאל נודלמן: יש מועצה שהיא צריכה---
מיכאל איתן: אבל הם לא הלכו לאוניברסיטה, מה אני אעשה?
מיכאל נודלמן: צריכים להיות מומחים, לא צריכים להיות יוצאי אתיופיה.
מיכאל איתן: אני חשבתי כמוך.
מיכאל איתן: אני לא יודע, ככה סיפרו לי, שכשאתה הולך היום לקייס, הוא יכול להגיד לך בעל פה דברים שפרופסור לא יכול להגיד אותם בעל פה, כי פרופסור רגיל לשיטות אחרות, בכתב וזה, ואצלם בעל פה תרבות של אלפי שנים לזכור.
מיכאל נודלמן: אתה תכתוב בחוק, תמיד, מי שיותר טוב בספרות, בעל פה, בכתב, הוא יהיה שם.
יולי יואל אדלשטיין: אפשר להציע הצעת פשרה בעניין הזה?
יולי יואל אדלשטיין: מכיוון שאנחנו עוסקים בניסוחים, כל ההערות שעכשיו משמיעים, זה יכול להיות שנובע...
יולי יואל אדלשטיין: כי בדיון הקודם דיברנו על המועצה, ושם אנחנו חייבנו נציגות של העדה.
יולי יואל אדלשטיין: כאן, מה שהייתי מציע, מכיוון שהניסוח, אני מבין מאיפה בא, חבר הכנסת איתן, כי הניסוח כרגע הוא 'המועצה, בהתייעצות עם ראש המרכז, תמנה ועדה מדעית שתורכב משבעה אחרים שהם בעלי מעמד בתחומי המחקר וההוראה במוסדות מוכרים בארץ', לא נאמר שום דבר על הרלוונטיות של המחקרים שלהם.
יולי יואל אדלשטיין: כלומר אני חושב שמה שצריך להכניס פה לניסוח זה שהם בעלי מעמד בתחומי המחקר הרלוונטיים, תציעו ניסוח עברי יותר טוב, הקשורים לפעילות ה---
יערה למברגר: בתחומים האמורים בסעיף 20.
יולי יואל אדלשטיין: משהו כזה, ואז אתה נותן עדיפות גם לבני העדה שעוסקים בתחום.
יולי יואל אדלשטיין: ברגע שזה תחומים רלוונטיים.
יולי יואל אדלשטיין: אם יש מישהו מבני העדה שהוא מומחה בעבודה סוציאלית, אני גם לא בטוח שזה---
מיכאל איתן: אני יכול להגיד הפוך, אתה יכול להעלות על דעתך שאתה תוציא פסק דין בתוצאה שהם יעשו אחר כך במועצה, לפי החוק שניתן פה, שיבחרו 7 אנשים שלאף אחד אין מעמד מוכר באקדמיה בישראל, ואף אחד מהם לא יהיה בן העדה האתיופית, והתוצאה היא אומרת כך, שבכל בני העדה האתיופית לא נמצא אף אדם שמכיר, שיכול לתרום להעשרת ההיסטוריה.
מיכאל איתן: אנחנו עושים פה משהו לא יאומן.
יולי יואל אדלשטיין: תציע מבחינת הניסוח.
אמרה אקלום: אני אגיד לך מהמקום שלי היום בתחום של האקדמיה.
אמרה אקלום: היום החוקרים, שחוקרים את יהדות אתיופיה, מציירים תמונה מאוד מאוד מעוותת ואתה יודע מי החוקרים היום, והם לא מייצגים בצורה אמיתית את יוצאי אתיופיה במחקרים שלהם בגלל חוסר היכולת שלהם באמת להכיר את המורכבות וההבדלים בקבוצות האתניות שיש היום.
יולי יואל אדלשטיין: איך מבחינת הניסוח?
יולי יואל אדלשטיין: 'תינתן עדיפות לבני העדה'?
מיכאל איתן: לא תינתן עדיפות, ששניים יהיו מיוצאי אתיופיה.
יולי יואל אדלשטיין: להגדיר מספרית?
מיכאל איתן: לפחות שניים יהיו מבני העדה.
מיכאל איתן: יש 100,000 יוצאי אתיופיה בישראל, אז במקרה הכי גרוע, לפי השיטה הזאת, חמישה יהיו מהאקדמיה, מהמדע הטהור, כאילו, אנחנו כבר מכירים את כל המדע הטהור הזה, אנחנו יודעים אותו יום יום.
מיכאל איתן: אתה יודע מה אמר קיסינג'ר?
מיכאל איתן: שאלו אותו 'איך אתה כל כך התמצאת כל כך מהר בפוליטיקה', הוא אמר 'אני בא מהאקדמיה, שם הפוליטיקה היא פי אלף יותר מאשר אצלכם', ואנחנו לא יודעים?
מיכאל איתן: חבר הכנסת נודלמן, אתה לא יודע מה עושים באקדמיה עם פרסומים ואיזה משקל נותנים ומי מקבל הוראה ומי מקבל ותק?
יולי יואל אדלשטיין: חבר הכנסת איתן, אני מסכים לכל מלה, אז בוא תן ניסוח.
מיכאל איתן: אז מה שאנחנו מבקשים זה לתת משקל ששניים מהם, לפחות, יהיו מבני העדה ואז יחפשו את הכי אקדמאים מביניהם ויהיה להם גם אינסייט פנימי, מישהו יביא לתוך הוועדה הזאת איזה שהן תובנות של בני העדה.
מיכאל איתן: לא יכול להיות שיישבו שם 7 אנשים, אף אחד לא מבני העדה, והם יכתיבו את כל---
מיכאל נודלמן: אבל יש מועצה שהיא---
אמרה אקלום: הרי הוועדה הזאת, המועצה הזאת, תכתיב גם את התוכן של המחקר.
יולי יואל אדלשטיין: הוועדה, זה התפקיד שלה.
אמרה אקלום: זו החוליה הכי מרכזית בכל הסיפור הזה ושם צריך להיות אימפקט של אנשי הקהילה.
יולי יואל אדלשטיין: אז תהיו איתי שנייה, 'המועצה, בהתייעצות עם ראש המרכז, תמנה ועדה מדעית שתורכב משבעה חברים, שמתוכם שלושה הם בעלי מעמד בתחומי מחקר והוראה במוסדות מוכרים בארץ, שניים נציגי העדה העוסקים---
מיכאל איתן: לא 'נציגי'.
מיכאל איתן: הייתי משאיר את זה, 'שבעה חברים שהם בעלי מעמד בתחום המחקר...
מיכאל איתן: בארץ, מהם שניים בני העדה האתיופית'.
מיכאל איתן: זאת אומרת, אני לא פוסל אותם, גם הם יכולים להיות מוכרים, אני לא הופך אותם לפחות מוכרים או יותר מוכרים.
יולי יואל אדלשטיין: שמתוכם לפחות שניים?
מיכאל איתן: יש לנו במקום אחר הגדרה מה זה יוצא אתיופיה.
מיכאל איתן: שניים יהיו יוצאי אתיופיה.
אבי מספין: מי שהוא, או הוריו, נולדו באתיופיה.
אבי מספין: : אין הגדרה כזאת.
אבי מספין: יש הגדרה כזאת.
אבי מספין: בחוק שירות המדינה (מינויים).
אבי מספין: : לא בחוק הזה.
אבי מספין: בהעדפה?
אבי מספין: 15(א).
אבי מספין: : הכובע הכללי של אלה שממונים פה צריכים להיות במסגרת סעיף 20 בעצם.
אבי מספין: הם אנשים שיש להם---
יולי יואל אדלשטיין: שעוסקים בתחומים רלוונטיים, בוודאי.
יולי יואל אדלשטיין: : שלא יבחרו אנשים שעוסקים במשהו שאין לו שום שייכות לזה.
יערה למברגר: אמרנו, בתחומים ה---
מיכאל נודלמן: יש פה סיפור, שהם צריכים להיות רלוונטיים.
מיכאל נודלמן: : אחרת, בשביל מה מקימים את המועצה הזאת?
מיכאל נודלמן: מי שלא מבין כלום, אז אין לו מה לעשות שם.
מיכאל נודלמן: נכון, על זה מדברים.
יולי יואל אדלשטיין: זה מה שאמרנו, שיהיו בתחומי מחקר, כפי שמפורט בסעיף 20 לחוק.
יולי יואל אדלשטיין: : כולם יהיו, כל ה-7 יהיו בתחומים הקשורים---
יולי יואל אדלשטיין: כן, כל ה-7.
יולי יואל אדלשטיין: לי אין מה לעשות בוועדה, אני רוצה להיות פעיל, אז אני אהיה במועצה הציבורית שם ולא בוועדה המדעית.
יולי יואל אדלשטיין: : בסדר.
יולי יואל אדלשטיין: כרגע רק לגבי 5 חל הנושא הזה, ולא לגבי כל ה-7, בניסוח הספציפי.
מיכאל איתן: כל השבעה.
מיכאל איתן: : נציגים של האקדמיה הלאומית המדעית, הנושא של בעלי מעמד לא חל עליהם, לפחות כרגע, לפי הניסוח.
מיכאל איתן: אז השאלה, לגבי אותם חמישה, להחיל עליהם לא רק מעמד, אלא מעמד בתחומים האמורים בסעיף 20.
מיכאל איתן: ובנוסף, לקבוע שמתוך השבעה, שניים לפחות יהיו מבני העדה האתיופית.
יולי יואל אדלשטיין: זאת הכוונה, כן.
יולי יואל אדלשטיין: : הכל בכפוף לניסוח, כמובן, אבל זה הסיכום של הוועדה?
מיכאל איתן: גם שני הנציגים של האקדמיה.
מיכאל איתן: גם הם קשורים לסעיף 20.
מיכאל איתן: : לא, כרגע לא.
מיכאל איתן: אם רוצים, אפשר לתקן, אבל כרגע לא.
מיכאל איתן: כרגע שני הנציגים של האקדמיה הלאומית למדעים אינם כפופים להיותם בעלי מעמד -קודם כל, אינני יודע אם יש- להיותם בעלי מעמד בתחומים האמורים בסעיף 20.
מיכאל איתן: אני מבין שהנציגים של האקדמיה לא חייבים להיות חברי האקדמיה, לכן התפלאתי על המלה נציגים, הם מומלצים של האקדמיה.
מיכאל איתן: האקדמיה תקיים ישיבה ויחליטו, 'יש לנו מומלצים משלנו', 'אולי נמליץ על מישהו אחר', לא צריכים להגביל אותם שאלה דווקא יהיו אנשי אקדמיה.
מיכאל איתן: הם לא מייצגים בהכרח את האקדמיה, נותנים כבוד לאקדמיה, שהיא תמנה את השניים.
מיכאל איתן: : אם ככה, שני נציגים שייבחרו על האקדמיה הלאומית.
יולי יואל אדלשטיין: שיומלצו.
מיכאל איתן: אפילו יותר מ'יומלצו'.
מיכאל איתן: : זה יותר מ'יומלץ', זה בחרו.
יולי יואל אדלשטיין: '
יולי יואל אדלשטיין: בחרו', אתה נכנס לכל הפוליטיקה, שזה עתה דיברת עליה.
מיכאל נודלמן: אני יושב בשקט.
מיכאל נודלמן: : בוא נשאל רגע את משרד המשפטים, בחוקים שעברו, במובן הזה, האם המשמעות של נציגים של האקדמיה הלאומית הישראלית למדעים זה אנשים של האקדמיה, זה נציגים שלהם, או שהם בוחרים נציגים?
מיכאל נודלמן: הניסוח הזה כבר קיים היום גם בחוק המרכז למורשת הדרוזים בישראל.
יערה למברגר: למיטב ידיעתי, הוא קיים רק במורשת הדרוזים.
יולי יואל אדלשטיין: ומה קורה?
יולי יואל אדלשטיין: יש לך תשובה?
יולי יואל אדלשטיין: נבחרו שם חברי ההנהלה של האקדמיה למדעים?
יערה למברגר: למיטב ידיעתי, לא הוקמה עדיין ועדה מדעית בעניין הזה.
יערה למברגר: אני יכולה לבדוק את השאלה הזאת, אם אתם רוצים, אבל למיטב ידיעתי זה רק בדוגמה של הדרוזים, שלא הוקמה ועדה מדעית.
מיכאל איתן: אני, דרך אגב, למדתי פה דבר חדש.
מיכאל איתן: עד היום ידעתי שיש בשר קפוא, עכשיו אני שומע שיש גם חוק קפוא.
יולי יואל אדלשטיין: יש כמה, אין מקום במקרר לחוקים האלה.
יולי יואל אדלשטיין: : אנחנו נחזור עם זה מחר לוועדה.
יערה למברגר: אתם עכשיו קובעים דיון לעשר בבוקר, ואני גם צריכה לברר עד מחר בעשר בבוקר, אני לא יכולה להבטיח עד מחר.
יערה למברגר: : נעשה את המקסימום כדי לברר את הנושא הזה של האקדמיה.
יערה למברגר: האם הם נציגים של האקדמיה הלאומית, או שהם חברי האקדמיה הלאומית למדעים.
יערה למברגר: זו הנקודה.
יולי יואל אדלשטיין: אבל הכוונה כאן ברורה, שבעה חברים, מתוכם שניים לפחות מבני העדה וחמישה בתחומים הרלוונטיים.
יולי יואל אדלשטיין: : (ב) 'הוועדה המדעית תמנה מבין חבריה את יושב ראש הוועדה ואת ממלא מקומו'.
יולי יואל אדלשטיין: (ג) 'יושב ראש הוועדה ינהל את ישיבות הוועדה, הוא יזמן את ישיבותיה, יקבע את מועדן, מקומן וסדר יומן'.
יולי יואל אדלשטיין: סעיף 25 'תפקידי הוועדה המדעית' (א) 'הוועדה המדעית תאשר תכניות פעולה והצעות שהוגשו לה על ידי ראש המרכז, לרבות הצעות להעסקת חוקרים ולביצוע מחקרים בכל עניין הנוגע לפעילותו האקדמית של המכון'.
יולי יואל אדלשטיין: (ב) 'הוועדה המדעית תייעץ לראש המכון בכל עניין הנוגע לפעילותו האקדמית של המכון'.
יולי יואל אדלשטיין: סעיף 26 'הפסקת כהונה' 'הוראות סעיפים 13 ו-14' -שמדברים על הפסקת כהונה של חבר מועצה- 'יחולו, בשינויים המחויבים, גם על חברי הוועדה המדעית'.
יולי יואל אדלשטיין: : כל העניין הזה מתוקצב?
יולי יואל אדלשטיין: הכל בתוך החוק.
יערה למברגר: הוועדה המדעית גם נלקחה בחשבון בעלות התקציבית?
יערה למברגר: : אני רוצה לחזור לסעיף 25, סעיף קטן (ב) בעצם אומר שהוועדה המדעית תייעץ לראש המרכז ולא לראש המכון, אם אני מבין נכון, בכל עניין הנוגע לפעילותו האקדמאית של המכון.
מיכאל איתן: לא, הפוך.
מיכאל איתן: הוועדה המדעית תאשר תכניות פעולה והצעות שהוגשו לה על ידי ראש המרכז.
מיכאל איתן: בסעיף (ב) הוועדה המדעית תייעץ לראש המכון--- : הכוונה לראש המרכז.
מיכאל איתן: כן, אבל מה שאתה אומר במלים אחרות שבתחומים האקדמיים לוועדה יש יותר כח מאשר לראש המרכז.